Държавен вестник, бр. 13, 2018 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  13
медицинска радиологична процедура са ут-
върдени от медицинската наука и практика 
и са включени в медицински стандарт по 
чл. 6, ал. 1 от Закона за лечебните заведения.
(2) Нови методи и нови медицински радио­
логични процедури, свързани с медицинско 
облъчване, могат да се прилагат след получено 
становище от Националния център по радио-­ 
биология и радиационна защита (НЦРРЗ) 
относно обосноваността на съответния метод 
или процедура.
(3) За получаване на становището по ал. 2 
заинтересованото лице подава до НЦРРЗ 
заявление, към което прилага:
1. обосновка, в която се посочват харак-
теристики на лицата, за които е показан 
методът, подробни указания за практическото 
прилагане на метода, съобразени с междуна-
родните препоръки и научни доказателства, 
и друга необходима информация;
2. обосновка за избора на метод спрямо 
алтернативни варианти за диагностика и 
лечение, при които се използват източници 
на йонизиращи лъчения, или такива, при 
които не се използват;
3. обосновка на необходимостта и целта 
на метода и отчитане на ефикасността, пол-
зата и риска;
4. оценка на очакваната тъканна, екви-
валентна или ефективна доза за пациента.
(4) Заявлението по ал. 3 се разглежда от 
комисия, определена със заповед на директора 
на НЦРРЗ, в която участват представители 
на НЦРРЗ, националните консултанти по 
съответните медицински специалности, в об-
ластта на които се прилага новият метод или 
новата медицинска радиологична процедура, 
представители на Българската асоциация 
по радиология и Българското дружество по 
биомедицинска физика и инженерство.
(5) В двумесечен срок от получаване на 
заявлението комисията изразява становище 
относно обосноваността от използването 
на новия метод или новата радиологична 
процедура.
(6) Директорът на НЦРРЗ предоставя 
становището по ал. 5 и на министъра на 
здравеопазването.
Чл. 5. (1) Медицинско облъчване на па-
циент за диагностика или лечение се при-
лага само по медицински показания, като 
се отчитат:
1. индивидуалните особености на пациента 
и здравословното му състояние;
2. необходимостта от процедурата;
3. наличието на алтернативен метод с по-
малък риск, с който да се постигне същият 
диагностичен или лечебен резултат;
4. спешността на състоянието;
5. наличната информация в лечебното 
заведение и предоставената от пациента 
документация за предишни проведени ме-
дицински радиологични процедури;
6. националните насоки за избор на об-
разен диагностичен метод с отчитане на 
дозата на пациента, разработени от научните 
медицински дружества.
(2) Изборът на най-подходящата меди-
цинска радиологична процедура се прави за 
всеки конкретен случай.
Чл. 6. (1) Право да предписват медицински 
радиологични процедури за диагностика и 
лечение имат лекари и лекари по дентална 
медицина.
(2) Лекарят или лекарят по дентална ме-
дицина по ал. 1 е длъжен:
1. да вземе предвид изискванията на 
чл. 3 – 5 при избора на медицинска радио-
логична процедура;
2. да насочи пациента за медицинска ра-
диологична процедура само при условиe, че 
наличният резултат от предишни проведени 
медицински процедури не е достатъчен за 
нуждите на диагностиката и/или лечението; 
3. да издаде направление за диагностика 
или лечение, като впише в него медицинските 
индикации, които налагат извършването на 
медицинската радиологична процедура;
4. да предостави на извършващия меди-
цинската радиологична процедура цялата 
медицинска документация, регламентирана в 
съответния медицински стандарт или имаща 
отношение към предписаната процедура.
Чл. 7. (1) Окончателното решение за из-
вършване на медицинско облъчване на па-
циент за диагностика или лечение се взема:
1. за рентгеново изследване или интер-
венционална рентгенова процедура – от 
лекар с придобита специалност по образна 
диагностика;
2. за нуклеарномедицинско изследване 
или процедура – от лекар с придобита спе-
циалност по нуклеарна медицина;
3. за лъчетерапевтична процедура – от ле-
кар с придобита специалност по лъчелечение.
(2) Допуска се решението за извършване на 
медицинско облъчване да се вземе от лекар 
със специалност, различна от посочените в 
ал. 1, който притежава квалификация за при-
лагане на процедурата съгласно утвърдените 
медицински стандарти, в следните случаи:
1. за дентално рентгеново изследване – от 
лекар по дентална медицина или лекар с 
придобита специалност  по лицево-челюстна 
хирургия; 
2. за медицинска процедура под контрола 
на образен метод с йонизиращо лъчение, 
провеждана извън структурите по медицин-